ندیم سرور

سید ندیم رضا سرور رضوی المعروف ندیم سرور برصغیر پاک و ہند کے عظیم نوحہ،مرثیہ اور منقبت خواں ہیں۔ اب تک ندیم سرور کی لاتعداد البمز ریلیز ہوچکی ہیں جنہیں پوری دنیا میں پسند کیا گیا ہے
ندیم سرور کی کامیابیوں کے پیچھے ریحان اعظمی صاحب کی شاعری کا ہاتھ ہے ندیم سرور آج کل جہان نوحہ خوانی میں سفیر عزاء کے عنوان سے پہچانے جاتے ہیں۔

ابتدائی تعارف 

ندیم سرور 25 اکتوبر 1970 کو کراچی ، پاکستان میں پیدا ہوئے۔ وہ ایک مشہور نوحہ و ثناء خواں ہیں۔ ان کی کامیاب البم کربلا ماشاء اللہ (2017) ، زندہ باد یا حسینؑ (2014) ، بس یا حسینؑ (2011) ، بادشاہ حسینؑ (2016) اور یا علی یا حسینؑ (2011) ہیں۔ ان کے مقبول نوحے یا حسینؑ ، سلام غازیؑ اور بادشاہ حسینؑ ہیں۔ ندیم سرور کی والدہ سیدہ نرجس خاتون اور والد سید اسرار حسین رضوی ہیں۔ ان کے 2 بچے ہیں۔ بڑے بیٹے کا نام علی شناور ہے جبکہ چھوٹے بیٹے کا نام علی جی ہے۔ یہ ندیم سرور کے اعزاز میں سے ایک ہے کہ انہوں نے اسوقت نوحے پڑھنا شروع کئے، جب کوئی نہیں پڑھتا تھا۔ انہوں نے نوحہ کی تعلیم اپنی والدہ سے حاصل کی جو محرم کے مہینے میں مجالس میں انہیں اپنے ساتھ لے جایا کرتیں تھیں۔ ندیم سرور وہ عالمی شہرت یافتہ نوحہ و ثناء خواں ہیں جنہوں نے اب تک سب سے زیادہ نوحے پڑھے ہیں۔ ہر سال محرم کے مہینے میں لوگ انکے نئے نوحے کا انتظار کرتے ہیں۔

عالمی شہرت 

ندیم سرور  شیعہ اور سنی برادریوں میں بہت بڑا مقام رکھتے ہیں اور نہ صرف پاکستان میں بلکہ پوری دنیا میں انکے پرستار پائے جاتے ہیں۔

مندرجہ ذیل ممالک میں ندیم سرور کے مداحوں کی تعداد بہت زیادہ ہے۔
پاکستان
 انڈیا
 ایران
 عراق
 آسٹریلیا
 امریکہ
 برطانیہ
 کینیڈا

ایک شاعر اور کمپوزر 
ندیم سرور کا تعلق ایک سید خاندان سے ہے۔ سید کا خاندان شیعہ اور سنی مسلمانوں میں انتہائی قابل احترام سمجھا جاتا ہے۔ نوحہ اور منقبت  کی تلاوت کے ساتھ ساتھ  ندیم سرور ایک اچھے مصنف اور کمپوزر بھی ہیں۔

علی شناور اورعلی جی 

مشہور نوحہ خوان کے دو  بیٹے ہیں جن کا نام علی شناور اور علی جی   ہے اور یہ دونوں بھی نوحہ خواں ہیں۔ اگر ہم آخری سال کے نوحہ  کو دیکھیں تو اس کے نوحے کا بیشتر حصہ ندیم سرور اور ان کے دو بیٹوں علی شناور اورعلی جی  نے ترتیب دیا تھا۔ یہ دونوں نوحہ پڑھنے والے بھی ہیں اور ہر سال اپنا الگ نوحہ کا البم جاری کرتے ہیں۔ وہ ایک ساتھ کئی ویڈیوز بناتے ہیں۔ یہ دونوں انتہائی تربیت یافتہ ہیں۔ اللہ نے انہیں خوبصورت آواز سے نوازا ہے۔

ندیم سرور کے بہترین نوحوں کی فہرست 
ذیل میں ندیم سرور کے ان بہترین نوحہ کی فہرست ہے جن کو یوٹیوب پر 20 ملین سے زیادہ بار دیکھا جاچکا ہے۔
  دل جانم یا حسینؑ         
  حیدر کرارؑ
  سلام غازیؑ
 عزادار حسینؑ
 کربلا ماشاء اللہ
 بادشاہ حسینؑ
 دل دختر
 مجھے عباسؑ کہتے ہیں
 بس یا حسینؑ

بیرونی روابط 
سید ندیم رضا سرور رضوی
سید ندیم رضا سرور رضوی
سید ندیم رضا سرور رضوی
سید ندیم رضا سرور رضوی

1970ء کی پیدائشیں
پاکستانی نوحہ خواں
کراچی کی شخصیات